Raša (rijeka)
<s>Raša (tal.</s><s>Arsa, lat. Arsa flumen) je rijeka u istočnom dijelu Istre, duljine 23 km.</s>

<s>Opis 
Nastaje spajanjem Krbunskog i Vlaškog potoka kod mjesta Potpićan, u južnom dijelu polja Pićanski dolinji lug.</s><s>Porječje Raše je vrlo složeno.</s><s>Najsjevernija pritoka je Letajski potok, koji ima izvorište južno od mjesta Paz na visini oko 300 m/nv i koji nizvodno prima čitav niz povremenih bujičnih tokova.</s><s>Slijede Gradinski i Krbunski potoci koji zajedno s Letajskim tvore Vlaški potok a spajaju se na visini od 50 m n/v. Desne pritoke su Grajanski, Gologorički i Švički potoci koji zajedno daju južni Krbunski potok.</s><s>Nakon spajanja više potoka u rijeku Rašu na južnom rubu polja nazvanog Pićanski dolinji lug, Raša je na nadmorskoj visini od 20 m i mirno ulazi u Raški kanjon visine do 300 m, širine na dnu 100 - 300 m, dužine oko 19 km.</s><s>Dva kilometra prije ušća pridružuje se lijeva pritoka Krapanski potok, koji izvire ispod Labina.</s><s>Samo u ekstremnim slučajevima poplava vodama Raše pridružuju je također vode potoka Boljunčica.</s>

<s>Ako Glavnom toku Raše od 23 km dodamo gornji tok Letajskog potoka ukupna dužina Raše je oko 35 km.</s>

<s>Na desnim pritokama nalazimo tri zanimljiva slapa:</s>

<s>Benkovski slap, kod mjesta Most Pićan na Grajanskom potoku, visina oko 16 m
 Slap Sopot, kod sela Floričići na Švičkom potoku, visina 8 m,
 Gologorički slap (3 m) i jezero god zaseoka Lukačići.</s>

<s>Rijeka Raša uljeva se u more u Raškom zaljevu, koji je zapravo morem potopljeni dio doline Raše.</s><s>Zaljev je dug 12 km, širok i do 1 km, a plimni val utječe na pojavu bočate vode u donjem dijelu toka Raše.</s><s>U pisanim dokumentima spominje se kao Arsia od rimskog doba, kada je predstavljala etničku i političku granicu.</s><s>Kod ušća Raše bilo je pokušaja da se uredi solana ali je to propalo zbog previše muljevitog dna.</s><s>Također se u prošlosti dolina Raše pokušala privesti proizvodnji riže.</s><s>Radovi na uređenju korita izvedeni su u 19. i 20. stoljeću.</s><s>Izmeđi dva rata su cijeli tok Raše kroz dolinu i dolina Krapanskog potoka meliorirani, pa se koriste za poljodjelstvo.</s>

<s>Izvori</s>

<s>Rijeke u Hrvatskoj
Jadranski sliv</s>

